莊欽鄰

莊欽鄰（《萬曆二十九年辛丑科進士登科錄》：莊欽鄰 貫福建泉州府晉江縣匠籍，府學生，治《易經》，字寅卿，行一，年二十五，十月初六日生。曾祖傑，祖琡，父天夔，嫡母劉氏，生母易氏，重慶下，弟欽載，娶蕭氏，繼娶吳氏。福建鄉試第二十一名，會試第二百七十名。），字寅卿，號陽初，晚號清源居士，福建泉州府晉江縣人，明朝政治人物、同進士出身。

生平
万历二十八年（1600年）福建鄉試中第二十一名舉人；萬曆二十九年（1601年）聯捷進士，禮部觀政，授饶州府推官，三十一年丁父憂。三十四年補衢州府推官，三十八年升兵部武选司主事，四十四年調吏部主事，調考功司，四十五年調文选司，四十六年升员外郎，調验封司，又調考功司、文选司，本年升稽勋司郎中，本年給假。天啓五年（1625年）起用吏部验封司郎中，調文选司，升太常寺少卿、提督四夷馆，以不依附閹黨，被弹劾削籍歸鄉。《萬曆二十九年辛丑科進士履歷》：莊欽鄰，陽初，易一房，丙子十月初六日生。晋江人，庚子二十一名，会二百七十名，三甲九十二名。礼部政，授饒州府推官，癸卯丁憂，丙午補衢州府推官，庚戌補兵部武選司主事，丙辰調吏部主事，調考功司，丁巳調文選，戊午升员外，調验封司，又調考功司，又調文選司，本年升稽勳郎中，本年給假，乙丑補验封司，調文選，升太常寺少卿，四夷館，乙丑为民，己巳起應天府丞，壬申升右通政。

崇祯初年（1628年）起用南京應天府丞，五年升通政使司右通政，迁顺天府尹，晋户部右侍郎，旋转左侍郎。与范景文合疏论救下狱的黄道周，坐罚俸。升南京右都御史，掌院事。被廷推为吏部尚书，三辞不允，乃趋朝受职。未几，以母老乞归。丁内艰，终制不出。年八十八卒《晋江县志》（道光版·卷之三十八·人物志名臣之二）：庄钦邻，字寅卿。万历辛丑联捷进士，授饶州推官。丁外艰，起补衢州，按狱公平，饶衢建祠祀之。分校浙闱，升兵部主事、吏部郎中，侃侃不避权贵，被挤归。天启五年，起吏部郎中，以不狥魏党，弹劾削籍归。崇祯初，引用直臣，起南京府丞通政使司，迁顺天府尹，晋户部右侍郎，旋转左。兵部尚书杨嗣昌夺情守制，少詹事黄道周参纠之，忤旨下狱。钦邻与范景文合疏论救，坐罚俸。升南京右都御史，掌院事。会廷推吏部尚书，列名上，上曰：冢宰非庄某不可。宽直廉明，必能董率百官，无负委任。三辞不允，乃趋朝受职。未几，以母老乞归。丁内艰，终制不出。年八十八卒。《松洋庄氏族谱》《重修桃源蓬莱祠宇序》：歲在辛丑吏部尚書八十八叟清源居士孫欽鄰撰。

家族
曾祖莊傑。祖莊琡，號河濱，壽官。父莊天夔（1536年-1603年），字慄夫，號肖陶；嫡母劉氏，生母易氏。重慶下。弟欽載。娶蕭氏，繼娶吳氏。

參考
 李光缙《景璧集·庄赠公肖陶先生传》

Category:明朝戶部侍郎
Category:明朝順天府府尹
Category:明朝吏部郎中
Category:晉江人
Q
Category:匠籍進士
Category:明朝饒州府推官
Category:明朝衢州府推官
Category:明朝兵部主事
Category:明朝吏部主事
Category:明朝吏部员外郎
Category:明朝太常寺少卿
Category:明朝應天府府丞
Category:明朝右通政
Category:南京右都御史
Category:明朝吏部尚書